钦定古今图书集成/理学汇编/学行典/第197卷 > 沈旸
## 钦定古今图书集成/理学汇编/学行典/第197卷 > 沈旸

按《武进县志》：沈旸，嘉靖闲人。宝庆闲，有判于常州者，
因家毘陵之金牛。兄晖为仇族所陷，远戍蜀中，行李
萧然，旸贸己产与兄，且思蜀去此千里，兄无我，必不
生。因嘱妻曰：“我有四子，幸无绝先人祀，护兄之戍所虽死无恨。”遂毅然从行。既至，阅数月乃归。附舟入江，
舟覆身殒。时人莫不哀之，谓屈原死忠，旸死义云。邑
人周嶅有传。